
Selam alejkum!  

Lijepo je imati ezan ili Quran kao ringtone na mobitel ali je nerespektivno prekidati to kad se treba javiti na telefonu i neki šejhovi se slažu s tim. Medjutim da li je ok ako vam ringtone zvoni kao Allah Akbar i Laillallah illalah i sl., uglavnom da nije sura, ajet, ezan ili ***[dova](https://pitajucene.com/search/dova/questions/ "Pretraži pitanja o dovama")***, da li bi to bilo dozvoljeno? Ja imam ringtone koji sam napravio da ponavlja Allah Akbar I Laillahaillalah pa bi ga volio koristiti.


* 
* 
* 
* 
* 
* 
* 

 
Stavljanje dova i zikrova kao zvona na telefonu

Alejkumusselam.  

Nema neki šerijatski tekst koji direktno zabranjuje stavljanje učenja Kur’ana, ezana i ***[dova](https://pitajucene.com/search/dova/questions/ "Pretraži pitanja o dovama")*** kao zvono na mobitelu, a učenjaci koji to zabranjuju ili smatraju pokuđenim dokazuju to obavezom svakog muslimana da cijeni i poštuje ***[Kur’an](https://pitajucene.com/search/Kur%5C%27an/questions/ "Pretraži pitanja o Kur\'anu")*** u što ulaze i ezani, zikrovi i ***[dove](https://pitajucene.com/search/dove/questions/ "Pretraži pitanja o dove")***. Zaista ne priliči da Allahove riječi i sunnet Njegovog Poslanika, sallallahu alejhi ve sellem, se stave na nivo zvona jer to dvoje treba biti na većem stepenu kod muslimana.  

A što se tiče tekbira (riječi ALLAHU EKBER) i LA ILAHE ILLELLAH i to dvoje predstavlja ***[zikr](https://pitajucene.com/search/zikr/questions/ "Pretraži pitanja o zikru")***, odnosno veličanje i spominjanje Allaha, dželle še’nuhu, i to najvrijedniji zikr. Pa s toga ne priliči da se ovakvi zikrovi spuštaju na nivo običnog zvona koje upozorava čovjeka da mu neko upućuje telefonski poziv. Zikrovi i dove trebaju da budu na višem stepenu kod jednog muslimana od toga da ih koristi kao zvono. Ve billahi tevfik.


Odgovorio na pitanje:Mr.***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***  

Preuzeto sa stranice:n-um.com


